Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu vannoi, että epäillyt juutalaiset jäljitetään, -
sen jälkeen kun 1,5-vuotias palestiinalaisvauva kuoli iskussa.
Israelilaisnuori kuoli vammoihinsa -
ultraortodoksisen miehen hyökättyä Jerusalemin Pride-kulkueeseen.
USA:n ulkoministeri Kerry ilmoitti, -
että USA vahvistaa suhteitaan Egyptiin.
Länsirannalla tapahtui perjantaina juutalainen terrori-isku.
Tuntematon hyökkääjä sytytti palestiinalaiskodin tuleen.
1,5-vuotias vauva kuoli ja tämän veli ja vanhemmat loukkaantuivat vakavasti.
Pääministeri Netanjahu vannoi, että epäillyt juutalaiset jäljitetään.
Lähipäivinä olemme kokeneet kaksi halpamaista rikosta.
Meillä on nollatoleranssi tällaisia rikoksia kohtaan.
Olen ohjeistanut turvallisuuspalveluja ja lainvalvojia käyttämään -
kaikkia laillisia keinoja, jotta murhaajat saadaan kiinni -
ja puukottaja ja tuhopolttajat oikeuden eteen.
Taistelemme kiivaasti kaikkea vihaa, äärimmäisyyttä ja terroria vastaan.
Näiden ilmiöiden vastainen taistelu yhdistää meitä kaikkia.
Kyse ei ole taistelusta yhtä tiettyä ryhmää vastaan.
Kyse on ihmisyydestä, juutalaisista perusarvoista, jotka johdattavat meitä.
Israelin armeijan tiedottajanyksikön mukaan -
Duman kylässä sijaitsevan talon ikkunat oli rikottu -
ja sisälle oli heitetty palopommi perheen nukkuessa.
Talon seinälle oli maalattu hepreaksi sana "kosto" Daavidin tähden alle.
Gazaa hallitseva islamistinen Hamas kehotti Länsirannan palestiinalaisia -
kostamaan iskun.
Pääministeri Netanjahu vieraili vauvan veljen luona sairaalassa -
ja keskusteli puhelimitse pales- tiinalaispresidentti Abbasin kanssa.
Hän sanoi tälle Israelin etsivän iskuntekijät.
Israelilaisnuori kuoli eilen vammoihinsa, jotka hän sai, -
kun ultraortodoksinen juutalaismies iski puukon kanssa -
Jerusalemin Pride-kulkueeseen torstaina.
16-vuotias lukiolainen Shira Banki oli yksi iskun kuudesta haavoittuneesta.
Hänen kuolemansa korosti kaupungin jyrkkää sosiaalista kuilua -
ortodoksi- ja maallisten juutalaisten välillä.
Pian kuolinilmoituksen jälkeen Bankin ystävät ja koulutoverit -
kerääntyivät hänen lukiolleen muista- maan häntä ja torjumaan väkivallan.
En ole optimistinen siitä, mitä tuleman pitää.
Jerusalemin ja Israelin homoyhteisö on tuskissaan ja vahingoittunut.
Sitä puukotettiin niin kovaa, etten tiedä, nousemmeko tästä.
Mutta meidän pitää jatkaa taistelua ja käyttää kaikki voimamme taisteluun -
hänen puolestaan ja kaikkien tapauksissa murhattujen puolesta.
Opiskelijamme eivät ole niin naiiveja.
Maailmassa on hirviöitä, ja opiskelijat tietävät, miten niitä vastustetaan.
Tehtävämme opettajina ja ystävinä -
ja heidän tehtävänsä opiskelijoina -
on jatkaa sotaa kaikkia niitä hirviöitä vastaan, -
jotka yrittävät estää meitä elämästä elämäämme.
Epäilty Jishai Schilssel pidätettiin tapahtumassa -
ja vietiin tutkintakuulusteluun.
Poliisia on arvosteltu siitä, -
ettei Schilsseliä tarkkailtu vankilasta vapautumisen jälkeen.
Hän oli istunut puukotettuaan kolmea vuoden 2005 Pride-marssilla.
Vuosittaiseen Pride-kulkueeseen osallistui tänä vuonna 5 000 ihmistä.
Kulkue on pitkään aiheuttanut jännitteitä maallisen enemmistön -
ja julkista homoseksuaalisuutta vastustavien ultraortodoksien välille.
Sitten Israelin länsinaapuriin.
USA:n ulkoministeri Kerry on virkavierailulla Kairossa.
Strateginen keskustelu oli ensimmäinen sitten vuoden 2009.
Kerryn mukaan USA ja Egypti vahvistavat suhteidensa perustaa -
ihmisoikeusjännitteistä huolimatta.
USA:n ja Egyptin suhteet viilenivät, -
kun Egyptin armeija syrjäytti islamisti- presidentti Mursin vuonna 2013 -
keskellä joukkomielenosoituksia.
Egyptin ulkoministeri Shukri kertoi lehdistötilaisuudessa, -
että mailla ei ole suuria erimielisyyksiä, -
mutta "erimielisyyttä on joistakin asioista, mikä on luonnollista".
Kerry puhui myös Iranin ja P5+1- maiden ydinohjelmasopimuksesta.
Maat ovat USA, Venäjä, Kiina, Ranska, Iso-Britannia ja Saksa.
Kerry sanoi, että sopimus parantaa Lähi-idän turvallisuutta.
Teen selväksi, -
että USA on luokitellut Iranin -
terrorismin valtiolliseksi päätukijaksi.
USA on ottanut viime vuosina askelia käsitelläkseen sen todellisuuden, -
joka on seurausta horjuttavista valinnoista.
Mutta yksi tosiasia on selvä: -
Jos Iran aiheuttaa epävakautta, on paljon parempi, -
että vastassa on Iran, jolla ei ole ydinasetta, kuin sellainen, jolla on.
Olen täysin vakuuttunut, että Egypti, Israel ja Persianlahden maat, -
kaikki Lähi-idän maat, ovat paremmassa turvassa, -
kun Iranin ydinasevalmiuden kynnys on vuoden päässä 10 vuoden ajan -
eikä kahden kuukauden päässä.
Turvaa tuovat myös tarkastukset sekä se, että uraanivarastoja vähennetään.
Iran joutuu myös toimimaan ydinsulkusopimuksen mukaisesti -
tämän sopimuksen voimassaolon ajan.
Ulkoministerien tapaamisen jälkeen Kerry tapasi presidentti al-Sisin.
He keskustelivat kahdenvälisten suhteiden vahvistamisesta.
Kurdien YPG-joukot ja ISIS-militantit taistelivat Jarabulusissa Syyriassa, -
kun turkkilaiset panssarivaunut vartioivat rajaa rajan toisella puolen.
Neljä päivää aiemmin Pohjois-Syyrian kurdit syyttivät Turkin armeijaa -
asemiensa pommittamisesta kylässä lähellä Jarabulusia, jota ISIS hallitsee
Kurdit vaativat Turkkia keskeyttämään iskut heidän joukkojaan vastaan.
Turkki oli pitkään vastahakoinen jäsen USA:n ISISin vastaisessa liittoumassa.
Viime viikolla Turkki päätti myöntää liittoumalle pääsyn lentotukikohtiin -
ja alkoi pommittaa jihadistien kohteita Syyriassa.
Turkki teki myös ilmaiskuja Irakin kurdikapinallisten leireihin.
Ylempi hallitusviranomainen kuvaili iskujen kuuluvan -
kattavaan taisteluun kaikkia terroristijärjestöjä vastaan.
Palomiehet evakuoivat asukkaita Jerusalemin laitamilta sunnuntaina -
ja sulkivat Jerusalemin ja Tel Avivin välisen maantien pariksi tunniksi, -
sillä välin kun he sammuttivat laajaa metsäpaloa.
Israeliin on iskenyt äärimmäinen helleaalto.
Lämpötilat ovat paikoitellen kohonneet yli 45 celsiusasteeseen.
Tässä kaikki tältä erää.
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen